section_heading: Povijest
paragraph_text: Sustavi za odgovaranje na pitanja su se počeli razvijati u šezdesetim godinama prošlog stoljeća. Najpoznatiji sustavi tog doba su bili „Baseball“ i „Lunar“. „Baseball“ je odgovarao na pitanja o američkoj bejzbolskoj ligi u periodu jedne godine, dok je „Lunar“ odgovarao na pitanja o geološkim analizama kamenja vraćenog s misije na Mjesec. Posebnost prvih sustava leži u tome što su jezge baza podataka i sustavi znanja vlastoručno pisali stručnjaci izabranog područja. Sedamdesete i osamdesete godine prošlog stoljeća su obilježili sustavi poput „Unix Consultanta“ i „LILOG-a“. Prvi je odgovarao na pitanja povezana s Unixovim operativnim sustavom. „LILOG“ je davao informacije turističkog sadržaja o gradovima u Njemačkoj. Iako su oba sustava ostali na stupnju jednostavnih demonstracija, pomogli su razvoju teorija o računalnoj lingvistici i računalnom zaključivanju. U kasnim devedesetim, na godišnjoj konferenciji o pretraživanju teksta (Text Retrieval Conference), su sudjelovali sustavi za odgovaranje na pitanja od kojih se očekivalo da odgovore na pitanja o bilo kojoj temi, pretražujući zbirke teksta koje su se mijenjale iz godine u godinu. To nadmetanje je potaknulo istraživanje i razvoj sustava za odgovaranje na pitanja (QA). Već 2004. najbolji sustav na natjecanju je postigao 77 % točnih, na činjenicama temeljenih, odgovora. Prošle godine na istoj konferenciji su uključene i zbirke blog podataka koji sadrže i govorni, a ne samo književni jezik.